ΠΡΟΓΡΑΜΜΑ SHERLOCK: ΕΤΗΣΙΟ ΠΡΟΓΡΑΜΜΑ 1998 (98/C 65/08)

1. Υπενθύμιση των ευρέων γραμμών του προγράμματος

Στις 28 Οκτωβρίου 1996 το Συμβούλιο θέσπισε το πρόγραμμα Sherlock, πρόγραμμα κατάρτισης, ανταλλαγών και συνεργασίας στον τομέα των εγγράφων ταυτότητας (κοινή δράση 96/637ΔΕΥ, ΕΕ L 287 της 8.11.1996, σ. 7). Εφαρμόζεται στα 15 κράτη μέλη της Ευρωπαϊκής Ένωσης και προβλέπει δυνατότητα προσχώρησης τρίτων χωρών όταν η προσχώρηση αυτή είναι σύμφωνη με τους στόχους του προγράμματος.

Το πρόγραμμα αυτό καλύπτει την περίοδο 1996-2000 και το ποσό δημοσιονομικής αναφοράς για την εκτέλεσή του ανέρχεται σε 5 εκατομμύρια Ecu.

Ο γενικός στόχος του προγράμματος συνίσταται στην βελτίωση της καταπολέμησης της παραγωγής πλαστών ή παραποιημένων εγγράφων ταυτότητας καθώς και στην επισήμανσή τους χάρη στην ενίσχυση της συνεργασίας μεταξύ των διοικήσεων των κρατών μελών της Ευρωπαϊκής Ένωσης.

Για την επίτευξη του στόχου αυτού, το πρόγραμμα Sherlock θα θέσει σε εφαρμογή ενέργειες στους ακόλουθους τομείς:

- την κατάρτιση των αρμοδίων για τον έλεγχο υπαλλήλων και ειδικότερα την κατάρτιση εκπαιδευτών και την κατάρτιση υψηλού επιπέδου ειδικών 7 οι βασικές καταρτίσεις των υπαλλήλων υπάγονται κυρίως στην αρμοδιότητα των κρατών μελών,

- τις ανταλλαγές υπαλλήλων μεταξύ κρατών μελών 7 τα χρονικά διαστήματα ανταλλαγών μπορεί να είναι αρκετά μεγάλα (άνω των 15 ημερών) για να υπάρξει πρακτική εξοικείωση όσον αφορά τις χρησιμοποιούμενες μεθόδους, διαδικασίες και τεχνικές,

- την έρευνα όσον αφορά τα πλαστά έγγραφα: η έρευνα αυτή έχει ως κύριο στόχο την παραγωγή παιδαγωγικού υλικού (εγχειρίδιο ελέγχου κ.λπ.) ή ενημερωτικού υλικού (σύστημα ανταλλαγών εγγράφων), με εξαίρεση την «τεχνικότερη» έρευνα σχετικά με την παραγωγή των ίδιων των εγγράφων (χημεία, ηλεκτρονική, φυσική κ.λπ.).

Τα σχέδια επιλέγονται από διαχειριστική επιτροπή στην οποία εκπροσωπούνται όλα τα κράτη μέλη και στην οποία προεδρεύει η Επιτροπή. Τα σχέδια που υποβάλλονται για κοινοτική χρηματοδότηση πρέπει να παρουσιάζουν ενδιαφέρον για την Ευρωπαϊκή Ένωση και να περιλαμβάνουν τουλάχιστον τρία κράτη μέλη. Στα σχέδια μπορούν να συμμετάσχουν και τρίτα κράτη και ιδίως υποψήφιες για προσχώρηση χώρες, εάν αυτό εξυπηρετεί τους στόχους του προγράμματος.

2. Δομή του προγράμματος, τομείς δράσης για το 1998 και δημοσιονομικοί φάκελοι

Οι στόχοι του προγράμματος Sherlock παραμένουν συγκεκριμένοι επειδή αφορούν πολύ ευαίσθητο τομέα και απαιτούν τις περισσότερες φορές ιδιαίτερα τεχνικές γνώσεις και εμπιστευτικά μέτρα. Για το λόγο αυτό αρμόδιες, για το πρόγραμμα αυτό είναι κυρίως οι δημόσιες διοικήσεις των κρατών μελών και οι ειδικευμένες υπηρεσίες τους. Ωστόσο, η εμπειρία και η εφαρμογή των εγκριθέντων σχεδίων βάσει των προγραμμάτων 1996 και 1997 απαιτούν σήμερα να τελειοποιηθεί το πρόγραμμα, να εξειδικευθούν οι τομείς προτεραιότητας και να προστεθεί στοιχείο αξιολόγησης.

Έτσι, αρκετά θέματα διερευνήθηκαν επ' ευκαιρία προηγούμενων σεμιναρίων και τομείς όπως οι ανταλλαγές υπαλλήλων καλύπτονται εφεξής από σχέδια που υπερβαίνουν το ετήσιο πλαίσιο, μέσα που επιτρέπουν να δοθεί ικανοποιητική απάντηση στις ανάγκες που έχουν εκφράσει οι υπάλληλοι των κρατών μελών.

Χωρίς να εγκαταλειφθεί πλήρως αυτή η σφαιρική προσέγγιση, κρίνεται σκόπιμο να μην δοθεί πλέον σε ορισμένες ενέργειες ο ίδιος πρωταρχικός χαρακτήρας που δόθηκε στην αρχή του προγράμματος. Από την άλλη, άλλοι τομείς εξακολουθούν να είναι ανεπαρκώς διερευνημένοι και κρίνεται απαραίτητο να δοθεί μεγαλύτερη σημασία στα θέματα επικαιρότητας που τίθενται στα κράτη μέλη καθώς το πρόγραμμα επιτρέπει να δοθεί ταχεία και ακριβής απάντηση χάρη στα μέσα που προσφέρει. Τέλος, γεγονός που είναι κοινό χαρακτηριστικό όλων των προγραμμάτων που διαχειρίζεται η Επιτροπή, πρέπει να δοθεί ολοένα μεγαλύτερη θέση στην αξιολόγηση των ενεργειών που διεξάγονται στο πλαίσιο του προγράμματος αυτού.

Δυνάμει των εκτιμήσεων αυτών, της παρατήρησης της κατάστασης στους διάφορους τομείς και των εργασιών των ειδικευμένων ομάδων, προτείνονται οι ακόλουθοι τομείς δράσης για το πρόγραμμα 1998 στο πλαίσιο συνολικού προβλεπόμενου φακέλου 1 εκατομμυρίου Ecu:

Τομέας δράσης α)

- Κατάρτιση: Ο τομεάς αυτός παραμένει μία από τις κύριες προτεραιότητες της κοινής δράσης. Πρέπει να επιτευχθεί μεγαλύτερη εξειδίκευση. Ένα κεφάλαιο πρέπει επίσης να αφιερωθεί στη διάδοση της κατάρτισης και της ενημέρωσης έτσι ώστε να επιτραπεί μεταξύ άλλων η προσαρμογή στα σημερινά δεδομένα των παιδαγωγικών εργαλείων που έχουν παραχθεί επ' ευκαιρία των προηγούμενων ενεργειών και να αποκτηθεί κατ' αυτόν τον τρόπο επίκαιρη γνώση των θεμάτων που συνδέονται με τα πλαστά έγγραφα.

Τομέας δράσης β)

- Θέματα επικαιρότητας: Πρόκειται για την αντιμετώπιση συγκεκριμένων αναγκών για ειδικά θέματα που τίθενται στα κράτη μέλη (μαζική συρροή μεταναστών, εμφάνιση νέων τρόπων πλαστογράφησης εγγράφων, νέες πρακτικές, νέες τεχνολογικές κ.λπ.)

Τομέας δράσης γ)

- Συνεργασία με τις υποψήφιες προς προσχώρηση χώρες. Το ενδιαφέρον των υποψήφιων για προσχώρηση χωρών εκφράστηκε με την έντονη συμμετοχή τους στα διάφορα σεμινάρια το 1997. Το έντονο αυτό ενδιαφέρον μπορεί να συνοδευθεί με άλλες ενέργειες (κατάρτιση και ανταλλαγές υπαλλήλων). Θα αναζητηθεί η συμπληρωματικότητα με άλλα προγράμματα που υπάγονται στον τίτλο VI καθώς και με άλλα προγράμματα κοινοτικής ενίσχυσης ιδίως στο πλαίσιο του οριζόντιου προγράμματος Phare (ΔΕΥ).

Τομέας δράσης δ)

- Αξιολόγηση: Ο τομέας αυτός αποτελεί προτεραιότητα της Επιτροπής στο πλαίσιο της διαχείρησης των προγραμμάτων της οποίας εξασφαλίζει την διαχείριση. Το πρόγραμμα 1998 αποτελεί το τρίτο δημοσιονομικό έτος του προγράμματος Sherlock και η αξιολόγηση μπορεί να χρησιμεύσει στο να εξασφαλίσει την αντιστοιχία μεταξύ των ενεργειών που τίθενται σε εφαρμογή και του ορισμού του προγράμματος.

Τομέας δράσης ε)

- Άλλες επιλέξιμες ενέργειες στο πλαίσιο του προγράμματος Sherlock: Πρόκειται για ενέργειες που υπάγονται στο γενικό πρόγραμμα χωρίς ωστόσο να έχουν προτεραιότητα, οι οποίες όμως μεμονωμένα μπορεί να παρουσιάζουν ιδιαίτερο ενδιαφέρον για τα κράτη μέλη.

Για την υλοποίηση των προτεραιοτήτων αυτών, προβλέπονται οι ακόλουθοι δημοσιονομικοί φάκελοι:

>ΘΕΣΗ ΠΗΝΑΚΑ>

3. Ενδεχόμενοι υποψήφιοι και διάδοση των σχεδίων

Οι ενδεχόμενοι υποψήφιοι είναι κυρίως οι διοικήσεις των κρατών μέλων που είναι αρμόδιες για τον έλεγχο των εγγράφων ταυτότητας αλλά και άλλες διοικήσεις, π.χ. όσες είναι αρμόδιες για την κατάρτιση των υπαλλήλων. Ωστόσο, δεν πρέπει να εξαιρεθούν άλλοι υποψήφιοι ιδίως στο βαθμό που οι υποψήφιοι αυτοί δρουν σε τομείς δραστηριότητας που σχετίζονται με τους στόχους του προγράμματος.

Όσον αφορά τη διαδικασία για την υποβολή των σχεδίων το υπόμνημα για τη χρηματοδότηση τίτλος VI, του οποίου θεωρημένη έκδοση των αρχών του 197 υπάρχει διαθέσιμη σε όλες τις γλώσσες, παρέχει τις απαραίτητες πληροφορίες και περιλαμβάνει σε παράρτημα πρότυπο δελτίου υποψηφιότητος και ακριβείς πληροφορίες για τη σύνταξη του δημοσιονομικού δελτίου. Συνιστάται στους υποψηφίους να συμβουλευθούν το έγγραφο αυτό για τη σύνταξη των σχεδίων.

Όσον αφορά τα σχέδια που είναι υποψήφια για χρηματοδότηση από τον προϋπολογισμό του 1998 πρέπει να υποβληθούν στην Επιτροπή πριν την 31η Μαρτίου 1998 στην ακόλουθη διεύθυνση:

κ. Wenceslas de Lobkowicz

Πρόεδρος της διαχειριστικής επιτροπής του προγράμματος Sherlock

κ. Arnaud Cochet, γραμματέα της επιτροπής

Γενική Γραμματεία,

Task Force «Δικαιοσύνη και Εσωτερικές Υποθέσεις» - Μονάδα 1

Rue de la Loi/Wetstraat 200, Γραφείο Ν-9 5/27Α

Β-1049 Βρυξέλλες

Τηλ.: (32-2) 296 67 46

Φαξ: (32-2) 296 59 97